VEGA præsenterer

**Jello Biafra and the Guantanamo School of Medicine giver koncert i VEGA**

*Dead Kennedys-frontmand Jello Biafra og hans nye band the Guantanamo School of Medicine bringer særegen punk-rock til Lille VEGA 22. august.*

Med to fuldlængdealbums under bæltet inklusiv bandets seneste skive *White People and the Damage Done*, har San Francisco-bandet, der inkluderer medlemmer fra blandt andet Victim’s Family, Helios Creed og Ruin, markeret sig med deres distinkte lyd, der for eksempel sender hilsner til Dead Kennedys. Sidst Jello Biafra gav koncert i Danmark var med Dead Kennedys i Saltlageret i 1982, og nu kan han altså opleves med sin seneste bandkonstellation.

**Aktivistisk sangskrivning**

I sin sangskrivning er Jello Biafras sylespidse pen uden musikalsk sidestykke, og det har været med til at gøre ham til en af de mest legendariske personer indenfor punk-rock. Jello Biafra er kendt for ikke at være konfliktsky og lægger sig ofte ud med kontroversielle sociale emner i sin sangskrivning. Korruption, udenrigspolitiske kriser og realitystjerner, der bidrager til et hjernedødt samfund, er problemstillinger, som kommer under hårdhændet behandling af Jello Biafra and the Guantanamo School of Medicine.

**Dedikation til undergrunden**

Det er ikke blot i sangskrivningen Jello Biafra and the Guantanamo School of Medicine demonstrerer dedikation i samfundet. Det er også i blandt andet Jello Biafras støtte til den musikalske undergrund, hvor han, udover at have arbejdet sammen med navne så forskellige som Melvins, DOA, Mojo Nixon, også ofte er at finde på forreste række til undergrundskoncerter i San Francisco-området.

**Fakta om koncerten:**

Jello Biafra and the Guantanamo School of Medicine (US)

Lørdag 22. august kl. 21

Lille VEGA, Enghavevej 40, 1674 København V

Pris: 175 kr. + gebyr

Læs mere og køb billet til koncerten med Jello Biafra and the Guantanamo School of Medicine

For yderligere oplysninger kontakt venligst

Marie Louise Fuglsang-Damgaard

Kommunikationsmedarbejder, VEGA

mf@vega.dk / 3145 2826